Οι επισκέψεις στον γιατρό μετά την επέμβαση είναι ζωτικής σημασίας για την επιτυχία της ρινοπλαστικής. Αν αντιμετωπίσετε οποιοδήποτε πρόβλημα στη μετεγχειρητική πορεία σας, όπως υπερβολική αιμορραγία, απρόσμενο οίδημα, πυρετό ή έντονο πόνο θα πρέπει ΟΠΩΣΔΗΠΟΤΕ να αναφέρετε τα συμπτώματα ή τις ενοχλήσεις σας στο χειρουργό σας όσο το δυνατόν συντομότερα. Επίσης, εννοείται πως πρέπει οπωσδήποτε να πηγαίνετε ραντεβού παρακολούθησης της μετεγχειρητικής πορείας σας με τον χειρουργό σας, ακόμη και αν αισθάνεστε απολύτως καλά και δεν νιώθετε ενοχλήσεις. Ο λόγος γι’ αυτό, είναι το γεγονός ότι ο γιατρός σας μπορεί κατά την διάρκεια της παρακολούθησης της επούλωσης να κάνει χρήση τεχνικών όπως το μασάζ στη μύτη, η χρήση ειδικών ρινικών σπρέι ή ακόμη και μικρές ενέσεις κορτιζόνης για να ενισχύσει περαιτέρω το επιθυμητό αποτέλεσμα της επέμβασης, φροντίζοντας έτσι ώστε η μύτη σας να γίνει ακριβώς όπως την φαντάζεστε.